#varsgedruk #en #gereed #vir #jou
Cara de Villiers is laat vir haar vlug na Suid-Afrika toe sy in Kobus Viljoen vashardloop. Hy luister haar selfoongesprek met haar ma af en kan nie help om te hoor dat sy 'n metgesel na 'n troue benodig nie.
Zoë en haar sus Suzelle is op soek na "die Een". Hulle maak 'n lysie van dié perfekte man, maar Zoë kom gou agter dat sy heeltyd wens dat Helgaard al die regmerkies op die lysie sal kry.
Nadat Carla die soveelste paar buitensporige duur skoene gekoop het, het haar pa genoeg gehad. Hy verban haar vir een jaar na 'n plaas teen die Weskus waar sy haar brood op die harde manier moet verdien. En dit onder Adam se toesig …
Jana se goedgeordende, beplande lewe word gruwelik omvergewerp. Sy moet na 'n familieplaas in die Karoo gaan om bedrog oop te vlek. Tot haar ergernis word Ruan, 'n chauvinistiese finansiële joernalis, afgevaardig om haar te skadu en hulle moet boonop 'n wooneenheid deel!
Briel kom in Lüderitz aan soos hy sewentien jaar gelede daar weg is – omdat hy nie 'n keuse het nie. Hy is daar om 'n moord op te los, maar die tydsberekening kon nie slegter gewees het nie. Hy het griep, sy vrou is kwaad vir hom en hy wou Lüderitz nooit weer gesien het nie.
En binne 'n paar dae sit hy met twee lyke, 'n slagoffer wat al meer soos 'n skurk begin lyk, 'n moordenaar wat al meer soos 'n slagoffer begin lyk en 'n ooggetuie wat al meer soos 'n medepligtige begin lyk.
Hoe dieper hy in die saak delf hoe dieper moet hy in sy herinneringe delf; moet hy daardie ondenkbare somer op Lüderitz – die laaste somer van sy kindwees – onthou. Wat hy juis wil vergeet. Want Lena, sy skooljuffrou en buurvrou van destyds, het steeds dieselfde uitwerking op hom, en dit lyk asof sy in die saak verwikkel is.
Meetsnoer – Chanette Paul
Posted in: Lapa Uitgewers, romans, romanses, romantiese fiksie, Romanza, spanningsverhale, Uncategorized | Tagged: romanse, spanningsromans